SRICHA แรง 3 วันติด! บวกอีกกว่า 10% คาดเก็งกำไรคว้างานโรงไฟฟ้าโปรเจกต์ใหญ่
SRICHA แรง 3 วันติด! บวกอีกกว่า 10% คาดเก็งกำไรคว้างานโรงไฟฟ้าโปรเจกต์ใหญ่ โดย ณ เวลา 11.27 น. อยู่ที่ระดับ 15.60 บาท  บวก 1.50 บาท หรือ 10.64% มูลค่าซื้อขาย 7.07 ล้านบาท
19 ก.ค. 2561

ผู้สื่อข่าวรายงานว่า บริษัท ศรีราชาคอนสตรัคชั่น จำกัด (มหาชน) หรือ SRICHA ณ เวลา 11.59 น. อยู่ที่ระดับ 15.60 บาท  บวก 1.50 บาท หรือ 10.64% มูลค่าซื้อขาย 7.80 ล้านบาท ราคาหุ้นพุ่งแรง 3 วันติดโดยนับตั้งแต่หุ้นปรับตัวขึ้นจากระดับ 13.40 บาท เมื่อวัันที่  16 ก.ค.61

บล.เอเชีย เวลท์ ระบุในบทวิเคราะว่า TOP เห็นชอบลงทุนโครงการพลังงานสะอาด (Clean Fuel Project หรือ CFP) (โครงการ CFP) เป็นโครงการขยายกำลังการกลั่นน้ำมัน เพื่อเพิ่มความยืดหยุ่นทำให้สามารถกลั่นน้ำมันดิบได้มากและหลากหลายชนิดขึ้น คาดว่าจะเริ่มดำเนินการตามแผนการลงทุนโครงการ CFP ภายในเดือน ก.ย.61 และคาดว่าจะเริ่มการก่อสร้างในเดือน พ.ค.62 โดยการก่อสร้างคาดว่าจะแล้วเสร็จในไตรมาส 1/66
ความเห็น: โครงการดังกล่าวจะทำให้กำลังการกลั่นน้ำมันของ TOP เพิ่มขึ้นจาก 275,000 บาร์เรลต่อวัน เป็น 400,000 บาร์เรลต่อวัน แนวโน้มอนาคตดีมานด์น้ำมันสำเร็จรูปอาจขยายตัวไม่สูงมากนัก และอยู่ในแผนที่บริษัทให้ภาพรวมไว้แล้ว เราจึงมองเป็น Neutral สำหรับโครงการนี้
อย่างไรก็ตามเชื่อว่า กลุ่มผู้รับเหมาก่อสร้างที่รับงานขยายโรงกลั่นน้ำมันอย่าง SRICHA, UEC อาจจะมีโอกาสอีกครั้งที่จะได้รับงานก่อสร้างดังกล่าวบางส่วน อย่างไรก็ตามมองเป็นเพียง Sentiment บวกเล็กน้อยและระยะสั้นเท่านั้นกับ SRICHA, UEC จนกว่าจะมีการเปิดประมูลงานและ SRICHA และ UEC ได้รับงานจริง เนื่องจากปัจจุบันงานรับเหมาก่อสร้างสำหรับธุรกิจปิโตรเลียมและปิโตรเคมีมีการแข่งขันตัดราคากันอย่างรุนแรงจากผู้ประกอบการจากต่างประเทศด้วย 